NORAKSTS

|  |  |
| --- | --- |
| 25.03.2021. | Nr.4/3 |

###### GROZĪJUMI JELGAVAS PILSĒTAS PAŠVALDĪBAS IZGLĪTĪBAS IESTĀDES

###### “JELGAVAS SPĪDOLAS VALSTS ĢIMNĀZIJA” NOLIKUMĀ

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, I.Bandeniece, M.Buškevics, A.Garančs, R.Šlegelmilhs, J.Strods, I.Jakovels, S.Stoļarovs, G.Kurlovičs, L.Zīverts, A.Rublis), **PRET –** nav, **ATTURAS – 1** (A.Eihvalds),

Jelgavas pilsētas izglītības attīstības stratēģija 2019. – 2025.gadam (apstiprināta ar Jelgavas pilsētas domes 2019.gada 28.februāra lēmumu Nr.2/11) (turpmāk – stratēģija) paredz Jelgavas pilsētas pašvaldības izglītības iestāžu tīkla sakārtošanu, lai sekmētu efektīvu, ilgtspējīgu, kvalitatīvu izglītības pakalpojumu pieejamību Jelgavā, uzlabotu izglītības infrastruktūras un materiāli tehniskās bāzes nodrošinājumu un veicinātu pieejamo resursu koordinētu un mērķtiecīgu izmantošanu.

Saskaņā ar stratēģijā ietverto Jelgavas pilsētas pašvaldības izglītības iestāžu attīstības scenāriju un specializāciju paredzēts, ka Jelgavas pilsētas pašvaldības izglītības iestādē “Jelgavas Spīdolas Valsts ģimnāzija” uzsāk īstenot starptautiskā bakalaurāta programmu, veidojot pamatus turpmākai izglītības kvalitātes stiprināšanai un izcilības sekmēšanai. Starptautiskā bakalaurāta programma ir starptautiski atzīta izglītības programma pamatizglītības un vidējās izglītības pakāpē, kuru izstrādājusi Starptautiskā bakalaurāta organizācija un kuras ietvaros noteiktu mācību priekšmetu apguve noris angļu valodā, nodrošinot mācību satura un svešvalodas apguvi vienlaicīgi.

Saskaņā ar likuma „Par pašvaldībām” 15.panta pirmās daļas 4.punktu, 21.panta pirmās daļas 8.punktu, Izglītības likuma 22.panta pirmo daļu, 38.panta otrās daļas 6.punktu, 47.2pantu, Vispārējās izglītības likuma 9.panta otro daļu,

**JELGAVAS PILSĒTAS DOME NOLEMJ:**

Izdarīt Jelgavas pilsētas pašvaldības izglītības iestādes “Jelgavas Spīdolas Valsts ģimnāzija” nolikumā (apstiprināts ar Jelgavas pilsētas domes 2018.gada 25.oktobra lēmumu Nr.13/12) šādus grozījumus:

1. Izteikt 7.punktu šādā redakcijā:

“7. Ģimnāzijas mērķis ir veidot izglītības vidi, organizēt un īstenot izglītības procesu, kas nodrošinātu valsts izglītības standartā un starptautiskā bakalaurāta programmā noteikto mērķu sasniegšanu.”.

1. Papildināt ar 9.5.1 apakšpunktu šādā redakcijā:

“9.5.1 izmantojot starptautiskā bakalaurāta programmas izglītības metodiku, audzināt jauniešus, kuri ar cieņu izturas pret citām kultūrām un valodām, meklē un modelē dažādus inovatīvus risinājumus ar mērķi veidot labāku un mierpilnāku pasauli, spēj sagatavoties 21.gadsimta globālajām problēmām;”.

1. Papildināt ar 10.3.apakšpunktu šādā redakcijā:

“10.3. starptautiskā bakalaurāta vidējā posma programma *(International Baccalaureate Middle Years Programme)*.”.

1. Svītrot 10.1 punktu.
2. Papildināt ar 16.1 punktu šādā redakcijā:

“161. Sertifikātu par starptautiskā bakalaurāta programmas apguvi izsniedz saskaņā ar Starptautiskās bakalaurāta organizācijas noteikumiem.”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2021.gada 25.martā